Почитувани студенти,

Ве известуваме дека наставата на Архитектонскиот факултет во Скопје во летниот семестар во учебната 2021/2022 година ќе започне во понеделник, 28.2.2022, согласно годишниот календар, а распоредот на часовите ќе биде објавен на факултетската веб страна.

Заради непречено започнување на наставниот процес, потребно е студентите запишани во 2, 4, 6, 8 семестар да извршат избор од понудените изборни предмети и студија за соодветниот семестар.

**ИЗБОРНИ ПРЕДМЕТИ**

Анкетните листови за изборните предмети за секој семестар се објавени на веб страната на факултетот, од каде треба да се симнат, задолжително да се пополнат со име и презиме и број на индекс, како и со редни броеви на предметите, каде бројот „1“ ќе означи прв (најпосакуван) избор, бројот „2“ ќе означи втор избор итн. Предмети кои се веќе положени не се избираат (и не се ставаат броеви покрај нив), туку се избира опција (Слушан). Анкетните листови треба да се испратат на соодветната мејл адреса објавена на веб страната на факултетот, најдоцна до петок, 25.2.2022 година. **Во наслов на мејлот (subject) треба да биде наведено името и презимето на студентот и бројот на индекс**. Содржината на изборните предмети може да се најде во Студиската програма согласно која студираат студентите, која исто така е објавена на факултетската веб страна.

Студентите кои во предвидениот рок нема да изберат предмет согласно горенаведената постапка ќе бидат распределени на предмети каде има слободни места. Ќе бидат активирани оние изборни предмети на кои се пријавиле минимум потребни кандидати.

На сите студенти им посакуваме успешен почеток на летниот семестар.

Со почит,

Архитектонски факултет - Скопје